
BLAR   NA   H-EIPHIT. 


Key  C  or  B  Flat. 

\    .     1      I  m    ,  m.— :    1    .,     1 

C'ar    -    son     nach      tòisich    - 

\   .     s       |m     .,     1    :     1      .,     t 

Gu'n  d'    thog   sinn     taigliean 
/ 
\ 


(DUAN    AlTHRIS.) 


Le  Alasdair  Mac-Fhioiighalnn. 


l 
Bu 


d'     ..    r' 

sòlas 


,  m  I  r     . ,     r  s      . ,     s 

'S  a     dh'aindeoin     luaidhe 


1   .    t     :    d',    d'      .r',   r'  I    m'  .,   r'     :    d'    .,   1     |    s    :   — .           / 

nn  's  a'  champa,    Far   na  dh'fhàg   mi   clann    mo     ghaoil, 

r'  I   m',   m'. — •:   r'    .,   d'  |  1      :   — .            J 

Le  barrach   mheang   nan            craobh; 

m'  1  d'     .,    1     :    t     .,    m'  I  1  .,  s  :  m         / 

bhi  gluasad      ri        uchd   naimhdean  ann, 

1    :    -.  } 


I  d'       .,      t 
samhraidh 


n'   .,   m'  I  m'      .,     m 

uaibhreach     ceannard 


d' 

ann 


Fl^rangaich        B  'aobhar        dannsa 


bhi 


'S  ann  air  Diardaoin  a  dh'fhàg  sinn 
Ar  sàr  chàbhlach  fad  air  chìil, 

Na'm  faigheadhmaid  rian  snàmlia  dhaibh, 
Bu  làidir  iad  'n  ar  cùis 

Lean  Mac-a-Ghobha  càirdeil  ruinn, 

'S  gu'm  b'fhoghainteach  a  bhàtaichean  ; 

A  dh'aindeoin  gleadhraich  nàmhaid, 
Clium  e  smàladh  air  an  sùil. 


Dh'aindeoin  a  h-àrd  bhùrainich, 

Bha  làidir,  mùiseach,  garbh, 

Ga  b'oil  leis  an  cuid  trùpairean, 

Am  brùchadh  rinn  an  arm : 

Ged  fhuair  sinn  beagan  diùbhalach, 

A  lughad  cha  do  lùb  sinn  daibh, 

Bu  lionmhor  marcach  cùl-donn  diù 

Fo  'r  casan,  brùite,  marbh. 


Stad  sinn  rè  na  h-oidhche  sin 

Gu  lèir  an  cuim  nan  arm, 
Bha  leannan  fèin  gu  maighdeanail 

Fo  sgèith  gach  saighdear,  balbh, 
Nan  tigeadh  feum  no  foighneachd  oirr' 
'S  gu'n  tugteadh  aobhar  bruidhne  dhi, 
Bu  neimheil  an  spèic  phuinseanta 

Bho'n  bheul  bu  chinntich  sealg. 

Cho  ullamh  ris  an  fhùdar 

A  bha  dol  na  smùid  m'ar  ceann, 
Ghluais  na  gillean  lìichleasach, 

Air  mhire  null  do'n  ghleann; 
Thug  sinn  le  teine  dùbailte 
Bristeadh  air  na  trùpairean , 
Bha  Greumach  nan  euchd  fiùghantach, 

'S  cha  d'  èisd  iad  mìiiseag  lann. 

'N  àm  propadh  ris  an  nàmhaid , 

Sinn  'g  an  smàladh  anns  a'  cheò, 
Las  a'  bheinn  mar  àmhuinn  ruinn, 

A'  barcadh  na  prais  oirnn: 
Shaol  sinn  gur  h-i  Vesàvius 
A  sgàin  bho  bonn  le  tàirneanaich , 
Airm  chaola  b'fhaoineis  làmh  rithe, 

'S  a  craos  na  chaoir  tigh'nn  beò. 

Tha'n  dà  Bhaiteal  àraidh 

An  deadh  Ghàidhlig  ann  am  chuimhn' 

Chan  e  'n  treas  fear  bu  tàire, 

'S  math  a  b'fhiach  e  bàrd  'ga  sheinn; 

Tha  mi  'sa  cheaird  air  mhàgaran, 

Chan  fhilidh  no  fear  dàna  mi; 

Na  dh'innis  mi  cha  nàir  leam  e, 
Co  chluinneas  c'àit  an  d'rinn. 


Thug  iad  an  cùl  's  cha  mhasladh  dhoibh, 

Chuir  casgairt  iad  'nan  teinn, 
Sinn  'g  an  sgiùrsadh  do  na  fàsaichean 

'S  gach  taobh  na  las  a'  bheinn ; 
Thionndaidh  gach  cùis  taitneach  dhuinn, 
Bho  bhonn  a  cùil  'sa  cas-mhullaich, 
Cha  d'fhuirich  gnùis  dhiubh  'ghleachdadh  ruinn 

Nach  do  bhrùchd  a  mach   'na  still. 


Is  cas  a  throm  an  ruaig  orra , 

Cho  cruaidh  'sa  chualas  riamh, 

Bha  Abercrombie  suas  riutha 

Le  shluagh  a  dh'fhuasgail  fial; 

Mur  bhith  am  baile  'bhuannaich  iad, 

Le  cannoin  air  a  chuartachadh , 

Bha  barrachd  dhiubh  's  na  h-uaighichean 
'S  a  dh'fhuaraich  air  an  t-sliabh. 

Thàirneadh  gàradh  làidir 

'Dh'  arm  tàbhachdach  nach  strìochd, 
AIu  choinne  A  lexandria , 

Air  àirde  Abotikier; 
'N  uair  ràinig  sinn  an  làrach  sin , 
'S  a  dhealaich  mi  ri  m'chàirdean  ann, 
'S  ann  ghiiilain  iad  gu  m'  bhàta  mi 

'S  fuil  bhlàth  fodh'm  air  an  fheur. 


4 
AN   GILLE   DUBH   CIAR  DUBH. 

(The  Daek-haieed  Youth.) 
Key  C.     Tenderly. 

\  :  s  I    mi    : — .ri     :   d'         j    d'  :  m      :  f         |    s  :  s        :   1         |     1  :  —  .s  / 

Cha  dir     -     ich       mi  bruth  -  ach,  'S  cha       siubhail  mi         mòin      -      tich, 

\  :  (s)  I    m'     :  —  .r    :  d'  1    d'  :  m      :  f  |    s  :  s         :  1  |     1  :  _  .s  / 

Gu'n  d'fhalbhmo     ghuth      cinn,  'S  cha       seinn  mi  òr         -  an ; 

\:s  |s         :m:s  Id'  :  — .t   :  1  |    s  :  d'       :  r'        |     m'         :  —   .r'         / 

Clia  chaid    -    il      mi  uair  O'n  Luan     gus         an  Dòmh   -     nach, 

\:di  ldi:l        :  &  |s  :m:m|m         :_:r         |d  :—  / 

'S  an  giU  -    e      dubh  ciar    -  dubh      A'  tighinn  fo  m'ùidh; 

l^  :  s  I    d'      : — .r'     :  m' .f '     |    s'  :  s'       :s         |    m'         :  —      :  r'        |     d'  : —  ij 

'San  gill     -     e        dubh         ciar    -   dubh     A'  tighinn  fo  m'ùidh. 

Is  truagli  nacli  robh  mise  •  Mo  ghille  dubh  bòiclheach, 

'tS  an  giJle  dubh,  ciar-dubh  Ge  gòrach  le  càch  thu, 

An  aodann  na  beinne  Gu'n  deanainn  do  phòsaclh 

Fo  shileadh  nan  siantan  ;  Gun  deòin  de  mo  chàirdean  ; 

An  lagan  beag  fàsaich,  'Us  shiìibhlainn  leat  fada 

No'n  àit  eiginn  diomhair  ;  Feadh  lagan  'us  fhàsach  ; 

'S  cha  ghabh  mi  fear  liath,  'S  cha  ghabh  mi  fear  liath, 

'S  e  tighinn  fo  m  ìiidh.  'S  tu  tighinn  fo'm  ìiidh. 

'S  cha  ghabh  mi  fear  liath,  'S  cha  ghabh  mi  fear  liath, 

'S  e  tighinn  fo  m'  ùidh.  'S  tu  tighinn  fo  m'  ùidh. 

Is  luaineach  mo  chadal 
0  mhaduinn  Di-ciadain  ; 
Is  bruaileannach  m'  aigne 
Mur  furtaich  thu,  chiall,  orm  ; 
'S  mi  'n  raoir  air  dhroch  leaba, 
Chan  fhad  gus  an  liath  mi ; 
'S  an  gille  dubh  ciar-dubh 
A'  tighinn  fo  m'  ùidh. 
'S  an  gille  dubh  ciar-clubh 
A'  tighinn  fo  m'  ùidh. 

A  choral  setting  of  this  song  is  given  in  "A'  Choisir  Chiuil." 
An  English  translation  by  "  Fionn  "  is  given  in  "  Celtic  Garland." 


AIR   A     GHILLE   THA   MO   RUN. 

(I   LOVE    THE    LaDDIE.) 


Key   C.     Lively. 

\  :  1          .,  d'      1  mi  ,mi   . 

-:l.,s 

m 

:  r 

.,m|  di 

:  r' 

.,di 

r'    ,mi 

Air         a'           ghille 

tha  mo 

rùn. 

Tha 

mo   rùn 

air 

a' 

ghille; 

{:<■■ 


1  t     .,  1    :  1     .s   ,m     I  r 

thug     thu     rium   do     chùl. 


:  d    .,r    1  m 
B  'e   mo   dhùr 


:  1       . ,  d'    I  t    ,  1      . 

achd     thu     thilleadh. 


'S  arm  a  fhuair  thu  t'  àrach  òg 
'N  Apainn  bhòidheach  nan  gillean  ; 
'S  beag  an  t-ioghn'  thu  dh'  èirigh  suas 
Ann  an  uaisle  's  au  grinneas. 

Air  a'  ghiUe,  etc. 


Falt  do  chinn  tha  dualach,  dlùth, 
T'  anail  chùbhraidh,  ro-mhilis  ; 
Dà  shùil  mheallach,  chorrach,  chiùin- 
'S  tu  mo  rùn  de  na  gillean  ! 

Air  a'  ghille,  etc. 


'S  meanglan  thu  de'n  chraoibh  nach  lùb, 
Our  tu  fiùran  do  chinnich — 
Leathanaich  nach  lùb  'san  streup — 
"S  chan  'eil  beum  air  a'  ghiUe. 
Air  a'  ghiUe,  etc. 


Tha  thu  ro-mhath  air  an  t-sHabh, 
Thoirt  nan  eun  bhàrr  na  h-iteig  ; 
Gunna  dubh  a  leagadh  fiadli 
'S  earbag  riabhach  an  fhirich. 
Air  a'  ghiUe,  etc. 


'S  ann  am  Muile  nam  beann  fuar 
Tha  mo  luaidh  de  na  giUean  ; 
Dh'  aithnichinu  thu  'measg  an  t-sluaigh, 
Leis  na  h-uaislean  a'  tighinn. 
Air  a'  ghiUe,  etc. 


A  choral  setting  of  this  song  is  given  in  "  A'  Choisir  Chiuil. 


CUIR   A   CHINN  DILIS. 

(Fairest  and  Dearest.) 


Key  E  Flat.     Moderafo. 


{:(m)|l    :-.t    :11 


1   :  — .s:m  I  d'  :  — .r'  :  d'  |  d':— .t  :l|l   :s:m|s   :—  :l|s   :m   :d|r   :  — / 
Cuir     a  chinn  dìl     -      is,  dil    -     is,  dìl     -     is,    Cuir  a  chinn  dìl     -     is   tharam   do    làmh. 


(d)  I  m: — .s:m  |  m:  — .r:d  |r    :m    :    s|l    :  —    :l|s:m:d|m:  — :  r  |  r    :  d    :  1,  |  1,  :  — | 

Do  gliorm-shùilean  tairis   a  mhealladh  na     mìl    -    tean,  B' amaideach  mi 'nuairthugmidhuitgràdh. 


Mi  "m  shuidh'  air  an  tulaich  an  iomall  na  cùirte, 
'G  amharc  mo  rìiin  's  i  'n  ionad  ro  àrd  ; 

Thug  i  le  fionnaireachd  sealladh  de  'sùil  dhomh, 
'S  thionndaidh  i  cùlthaobh  seachad  air  bàrr. 
Cuir  a  chinn  dìlis,  etc. 


Do     dhearc-shìiilean     glana,     fo     mhala     gun 
ghruaimean, 
'S  daingeann  a  bhuail  iad  mise  le  d'  ghràdh  ; 
Do  ròs-bhilean  tana,  sèimh,  farasda,  suairce — 
Cladhaichear  m'  uaigh  mur  glac  thu  mo  làmh. 
Cuir  a  chinn  dìlis,  etc. 


Sheall  mi  a'm  dhèigh  gu  fradharc  dhi  fhaotainn, 
'S  chunna  mi  h-aodann,  farasda,  tlàth  ; 

Chunna  mi  sealladh  a  mhealladh  na  mìltean, 
'S  amaideach  nii,  's  nach  fhaigh  mi  'na  pàirt. 
Cuir  a  chinn  dìlis,  etc. 


Do  bhràighe  na  's  gile  na  canach  na  dìge, 
Chìteadh  dol  sìos  am  fionn-bhainne  blàth  ; 

'S  ioma  rud  eile- — chan  'eil  i  ri  fhaotainn 
Idir  'san  t-saoghal,  aogas  mo  ghràidh. 

Cuir  a  chinn  dìlis,  etc. 


Tha  maise  'n  ad  bhilean,  chan   aithris  luchd- 
ciìiil  e, 
Togaidh  tu  sunnd  an  tallachan  àrd  ; 
Leagar  leat  seachad  sàr-ghaisgich  na  dùthch' 
Le  sealladh  do  shùl,  's  le  giùlan  do  ghnàths. 
Cuir  a  chinn  dìlis,  etc. 


Do  ghruaidh  mar  an  corcur,  beul  socair  o"m 
binu'  sgeul, 
Deud  mar  na  dìsnean,  finealt  a  dh'  fhàs  ; 
Do  shlios  mar  an  eala,  's  do  mheall-shuilean 
mìogach, 
Thàlaidh  thu  m'  inntinn,  's  cha  till  i  gu  bràth. 
Cuir  a  chinn  dìlis,  etc. 


A  choral  setting  of  this  sono;  is  siven  in  "  A'  Choisir  Chiuil.' 


MO   NIGHEAN   CHRUINN,  DONN. 


(My  Neat  Auburn  Maid.) 
Key  A  Flat.     With  feeling,  beating  twice  in  the  nieasure . 


W     Si      :— :     s,       1      s,      :     1|      :     d    I      r      :- 
Dh'fhalbh  mo  nighean  chruinn,    donn. 


I      1|      :— :     d      I      1| 

Uam      do'n         lùr 


m: — :m|m:r:m|      s: 

Dh'fhalbh   mo  nighean  chruinn,    donn, 


s     : — :    m      |      r     :     —   :     d      i      r     :- 

och  !  mo  nighean  donn. 


I      1      ; — :     s      |s:m:rd:—    :r 

Cneas         mar      eal' airbhàrr  thonn,  Och  is 


1,      :— :    d      I      l,      :— :—      1      s, 
'Dh'fhàg  mi    -      shùnnd  orm. 


.n,}. 


'S  truagli  nach  robh  mi  's  mo  ghaol 
Ann  an  gleaun  cùbhraidh  ; 

'S  truagh  nach  robh  mi  's  mo  ghaol 

Ri  h-uisg'  ann  's  ri  gaoith  ; 

'S  fo  shileadh  nan  craobh 
Bhitheamaid  sùnndach. 


Ged  tha  thusa  an  dràsd' 
Ann  an  gleann  lùraidh, 

Ged  tha  thus'  ann  an  tàmh, 

Tha  d'  aigne  fo  phràmh, 

Agus  mise  gun  stàth, 

Le  do  ghràdh  ciùrrta. 


Nam  biodh  agamsa  sprèidh 
Bhithinn  glè  chìiirteil, 
Nam  biodh  agamsa  sprèidh 
Feadh  bheann  is  feadh  shlèibh, 
B'  ùr  a  gheibhinn  thu  fèin, 
'S  cha  bu  chèil'  ùmpaidh. 


Beir  mo  shoraidh  le  gràdh 

Uam  do  'n  lùraidh ; 
Beir  mo  shoraidh  le  gràdh 
Dh'  fhios  na  h-òigh  rinn  mo  chràdh 
'S  o'n  nach  math  leath'  mar  thà 

Tha  i  fèin  tùrsach. 


Chan  'eil  aice  mar  chèil' 

Ach  am  fior  ùmpaidh, 
Chan  'eil  aice  mar  chèil', 
Ach  sean  bhodach  gun  spèis, 
'S  e  mar  ghearran  o  fhèiU — 
Doirbh,  breun,  brùideil ! 


An  English  translation  by  "  Fionn  "  is  given  in  "  Celtic  Garland." 


MORT   GHLINNE   COMHANN. 

KeyJE  or  G  Flat.     Slowly. 


Leis  a'  Bhàrd  Mlmcanach. 


{i.-u 


|1  :— .   s    :1     I  d'  :— : 

Lànih      Dhè    leinn     a  shaogh 

11  d:-:d  |t,:-.  1,    :  t,     i  r    :-:- 

Nì    nach     guidheamaid  fhaot 


I  d'    : — : —  I    1    : — :  1  [  1    : — .  s    :  m   j  m  :^- .  r  :  r  |  r 

ail  Tha   thu     carach   mar         chaochladh  nan     sian, 

r  : — :  m  .m  I  m : —  .1,  :  1,  |  1,  : — .  s,  :  s,  |  d    :  —  :  —    |  —  : — : — 
ainn,  Mar  na   sruthaibh  ag  aomadh  a      nìos; 


{V.-.< 


m  : — :  r    .m  |  s    : — : —    |  m: — :  r.r    |  m: — .r:d  |  r    : — .m:    s  1    1    : 

'S  i 'chneadh  fèin  thar  gach  aobh    -    ar.Bhiosgach   duine   ri     caoine,    'se       tinn. 


-    ,— :-} 
:-    ,-:-:-} 


{W.-.U. 


s    :  f   I  m     : — :—  |  d  : — :r.m    |  s   : — .m:  r  [  d   : — :  1|  1|    I     l,-   :  — : —    | 
Breith  Mhic-Samhain  air  saoidh    -    ean  Tigh'nn  a   ghleachdruinn  ataobhcùl  ar  cinn. 


Cha  b'i  sud  an  fhuil  shalach 

Bha  ga  taomadh  mu'n  talamh  's  a'  ghleann, 
'S  a  liuthad  ùmaidh  mar  ghearran 

A  bha  cur  fùdair  na  dheannaibh  mu'r  ceann  ; 
A  Righ  dhùlaich  nan  aingeal ! 

Gabhsa  cùram  d'ar  n-anam,  's  sith  thall; 
Chaidh  ar  cunntas  an  tainead 

Le  garbh  dhùsgadh  na  malairt  a  bh'ann. 


Righ  !  gur  mis'  tha  fo  airsneul 

Ei  àm  dhomh  bhi  faicinn  ar  beann, 
'S  cha  lugha  mo  chùram 

Ri  bhi  'g  amharc  ar  dùthchanna  thall, 
Mur  bhitheadh  mar  thachair, 

'S  ann  leamsa  gum  b'  ait  bhi  dol  anu, 
Gus  an  d'  thàinig  a'  chreach  oirnn' 

Mar  gu'n  tuiteadh  a'  chlach  leis  a'  ghleann  ! 


Leum  an  stiìiir  bhàrr  a  claiginn 

Le  muir  sùigh  's  gun  sinn  ath-chainnteach  dhò, 
Dh'  fhalbh  na  croinn,  's  na  buill-bheairte, 

'S  leig  sinn  uallach  na  slait  air  an  sgòd ; 
'S  bochd  an  dùsgadh  's  a'  mhaduinn 

So, — fhuair  sinn  gu  grad  a  theachd  oirnn', 
'S  ma  gheibh  sinn  ùine  ri  fhaicinn 

Bheir  sinn  fùcadh  mu'n  seach  air  a'  chlò. 


This  melody  is  froni  Miss  A,  C.  Whyte's  ]\Iod  Prize  Collection,  1912. 


Key  C. 


ORAN   CHAIPTEIN   HUISTEIN. 

Lc   Luthais  a'  Ghobhainn  {Camshron)  Gleann-Urchudain. 


:   r   .    r    I    t    .,    t    :    1    .,    1    I   s    .    s    :   m   .,    m  I  1   .,    1   :   s   .,    m  I    1    .    1 

Sor-aidh     uam     -     s;i      suas      na       Bliràighe,    Dh'thios  an  uasail  shuairce        shàr-mhalh 

:   r   .   r   I    t    .,    t    :    1    .,    1    |    s    .    s    :   m   .,    m  |  1   .,   1   :   s   .,    m  |    r    .    r 

Choisinn  buaidh 's  gach  uaii     's  na       hlàraibh,       Mar         bu     duabchuis-each        do  dh"àr-niunn 

:    f    .    f  I    s    .,    s    :    d'    .,    r'   I  f'    .    s'    :    r'    .,    t    I  1   .,    s    :   s   .,    s    I    1    .,    s 

De'n     fhuil       uas  -  al     Chlann    nan       Gàidheal,      Anns      na     gru    -  aidh  -  ean   's  glaine  deàrrsadh. 

:s.,  s:d'|r:-:f.f|s:-:r|f:l:-|-: 

IIo  -  hi  ho  hi  hiù    ro         ho  ro  eil     -       e 


Far 


1    I    t.r'   : 

an    laidh  ihu 


1     :    - 

slàn 


nm  èirich. 


Gu  Caiptein  Hùistein  na  fèile, 

Tha  mo  dhùrachdsa  gu  m'euga; 

Leannan  thu  's  gach  taobh  an  tèid  thu ; 

Calpa  cruinn  an  t-siubhail  eutrom ; 

Fèileadh  pleatach  leat  a  b'èibhinn, 

Is  sporan  ròmach  's  òr  'ga  shèuladh,  ho-hi. 

H6  hì,  etc. 

Chìte  sud  thu  mar  bu  mhiann  leat, 
Tighinn  a  mach  ri  maduinn  ghrianaich, 
Fhir  a  chridhe  flrarsuinn,  fhialaidh; 
Tighinn  gu  farumach  a  dh'iasgach, 
Tighinn  gu  cladaichean  Loch  Mhiachdlaidh, 
Le  dubhan  gartach,  slat  is  driamlach,  ho-hi. 
Hò  hi,  etc. 

Bu  bhinn  leam  bhi  'g  eisdeachd  'chrònain 
Aig  do  fhleasgaichean  ag  òran, 
'S  tu  dol  a  mach  a'  gabhail  voyage, 
'Na  do  bhàta  ràmhach  òrdail ; 
'S  ùr  gach  crann,  gach  ràmh  is  ròp  dhi, 
'S   chan   fhaca   mi    'san   Taobh   Tuath   eho 
bòidheach,  ho-hi. 

Hò   hì,  etc. 


Dh'aithn'inn  do  chas-cheum  gu  h-aotrom, 
Dìreadh  ri  bealach  nan  aonach 
Le  do  phrasgan  is  tlachdmhor  dhaoine, 
Gunna  snaipe  'n  glaic  an  laoich, 
Le  do  churrac  chopair  a  lot  a'  mhaoiseach, 
'S  do  pheilear  gorm  guineach  'na  gurrach  a 
dh'aon  teas,  ho-hi. 
Hò  hì,  etc. 

Dh'aithn'inn  thu,  a  Ghàidheil  chruadail, 

Dìreadh  ri  àrd  nam  fuar-bheann, 

Le  d'mhiol-choin  ri  d'shàil  'san  uair  sin, 

'S  do  spàinnteach   's  do  ìàmh  mu'n  cuairt 

dhi ; 
'N  uair  bheumadh  spor  gheur  ri  cruaidh  leat, 
Bhiodh  fuil  an  daimh  chabraich  a'  frasadh 

air  luachair,  ho-hi. 
Hò    hì,  etc. 

'S  ann  o  Chrasgaig  so  shuas  uainn, 
Thig  an  gaisgeach  beachdail,  uasal, 
'S  tu  thug  leat  gach  beart  bu  dual  duit. 
Is  a  dh'eachdair  a  bhi  'n  uachdar — 
De'n  fhine  's  ainmeil  's  an  Taobh  Tuath  so, — 
Ailpeinich  nach  tais  's  a'  chruadal,  ho-hi. 
Hò  hì,  etc. 


The   melody  is   supplied   by   Mr.    Alister  MacDonald,  Inverness. 

ATHA     S   A   BRUAGHAN 

FoNN— "  Oran  an  Fhèidh." 


Air  a  leasachadh   le  lain  Mac  Calum. 


D.C. 


\.S|:d.,r|    m:m.m:s.,m|     r    :d.    1,    :d.d    |      1:      s.m:r.,d|    d:  — 

Gu'nseinnmi'n  duan  so        do  Rìbhinn   Chruachain,  O'n 's  iomadh    buaidh  a  tha  oirr'      ri   ràdli; 
Lefìor-uisg'         uasal  o  ghrunnd  nam     fuaran  A'       ruitli  'na  cuartagan  chum  an      t-sàil 


\.m:s.,l|    s      :     s.m:s.,l]l.s:I.t:d'.,t    |    l:s.m:r.,m|    s:  — 

Fo  clieannsal   bhruachan    le   ceumaibh   uall  -  ach,  Tha  i  'toirt  buaidh  air  gach  loch     gu       h-àrd  : 

L.l:di.,t|     1    :s    .m    :1    .,s|    s:m.r:d.,r    |m    :s     .m    :r.,d|    d:  — 

Gach  là     'sa   bhliadhna  'dol   sìos  'na    sìor-ruith,  Bhochrichna    Tiacaill,     gu      bial    na     tràigh. 


Gu'n  seinn  mi  'n  duan  so  do  Eìbhinn  Chruachain 
O'n  's  iomadh  buaidh  a  tha  oirr'  ri  ràdh  ; 
Le  fìor-uisg'  uasal  o  ghrunnd  nam  fuaran 
A'  ruith  'na  cuartagan  chum  an  t-sàil' ; 
Fo  cheannsal  bhruachan  le  ceumaibh  uallach 
Tha  i  'toirt  buaidh  air  gach  loch  gu  h-àrd ; 
Gach  là  'sa  bhliadhna  dol  sìos  na  sìor-ruith, 
0  chrìch  na  Fiacaill  gu  bial  na  tràigh. 


Ged  's  mòr  a'  mhàthair-uisg  a  tha  'ga  lìonadh, 

Is  iomadh  ciad  abhainn  a'  cur  ann — ■ 

Loch  Toilbh  cur  borb-shruth  a  nuas  an  Urchaidh 

Am  measg  nam  bulbhagan  glasa  lom, 

Nuair  thig  i  'n  còmhnard  bidh  abhainn  Lòchaidh 

A'  toirt  dhi  còmhail  le  lòd  neo-ghann  ; 

Le  cheile  tàrladh  gu  caol  a'  Bhrànraidh 

Bheir  abhainn  Ath'  iad  gu  àird  nan  tonn. 


Gach  sruthan  's  alltan  feadh  ghleann  is  mhìodair, 
Bho  bhràigh  na  Frìthe  gu  Ath  nan  Crà, 
Ged  shèideadh  gaoth  is  a  shileadh  dìle 
'S  iad  uile  lìonadh  gu  ruig  am  bràigh  ; 
Gach  aon  diubh  gluasad  gu  beul  na  Gruagaich 
A  bheir  dhoibh  fuasgladh  an  àm  an  càs ; 
Bheir  neart  a  gualainn  gu  tonnan  uain'  iad 
A'  ruith  do  'n  chuan  is  cha  bhiodh  i  làn. 


Words  and  melody  from  "  Modern  Gaelic  Bards,"  second  series,  by  permission  of 
publisher,    M.  C.  Macleod,  Dundee. 


11 


CHUNNA   MI'N   DAMH   DONN    'S   NA   H-EILDEAN 


Key  E  Flat.     Sc'isd. 


Le  Donnchadh  Bàn. 


W  (ì      :     d      :—    I    r   :—    :   m    1    s      :—    :  r    |    m      :—    :   m    |    di    :—     :    t.t     |    1        :—    :  s 

Chimna'  mi'      'n  damh   donn       's  na      h-èil    -     dean,      Dì        -     readh         a'     bheal  - 


Fine . 


\|  di     :—     :   m    I    r   :—    :    d    I    1|     :    d   :—     |    r     :—    :    m    |    s      :—      :     r      ]    m     :—    :  m 

aich  le         chèil     -      e,  Chunna'  mi  'n   damh   donn  's    na     h-èil     -   dean. 


Rann. 


\|m  :— :m  I    s   :— :s  |     1   :—  :t    [     1    :s    :—    |    m   :— :m   |    s    :—    :s     |    1     :—     :t    |     1     :s     :— / 
l.'Smi   a' teur  -  nadh     Coir'    a'     Cheath-aich,    'S  mòr  mo      mhì  -  ghean      's  mi      gun     aighear. 


\i   I   :—   :l]mi:— :mi|    1    :—    :s    |     s    :s    :—    |    1     :—     :t    |    d'    :—    :1    |     s    :—    :m    |  r     :d     :—  || 
Siubh    -    al  frìth    -    e     rè  an     lath    -    a,        Thilg     mi     spraidh  -  e      nach   d'rinn   feum  dhomh. 


'N  uair  a  dli'  èirich  mi  's  a'  mhaduinn, 
Cliuir  mi  innte  fùdar  Glilaschu, 
Peilear  teann  is  trì  puist  Shas'nach, 
Cuifean  asgairt  air  a  dhèidh  sin. 


'S  muladach  bhi  siubhal  frìthe 
Ri  la  gaoith',  is  uisg,  is  dìle, 
Is  òrdugh  teann  ag  iarraidh  sìthne 
Cur  nan  giomanach  'nan  èiginn. 


Laigh  an  èilid  air  an  fhuaran, 
Chaidh  mi  farsada  mu'n  cuairt  di ; 
Leag  mi  'n  deannal  ud  m'a  tuaiream, 
Leam  is  cruaidh  gu  'n  d'  riim  i  èirigh. 


'S  mithich  teurnadh  do  na  gleannaibh, 
O'n  tha  gruamaich  air  na  beannaibh, 
'S  ceathach  dùinte  mu  na  meallaibh, 
A'  cur  dalladh  air  ar  lèirsinn. 


Ràinig  mise  taobli  na  bruaiche, 
'S  chosd  mi  rithe  mo  chuid  luaidhe 
'Nuair  a  shaoil  mi  i  bhi  buailte, 
Sin  an  uair  a  b'àird  a  leum  i. 


Bidh  sin  beò  an  dòchas  ro  mhath, 
Gu  'm  bi  chùis  na's  fhearr  an  ath  la  ; 
Gu  'm  bi  gaoth  is  grian,  is  talamh 
Mar  is  maith  leinn  air  na  slèibhtean. 


AN   RIBHINN   DONN. 

Key  E  Flat.     Slowly,  and  ivith  much  feeling.  Words  by  Henry  Whyte  (Fionn). 

\.r   :r  .,m    |f  :  m,l.— :s.,m    jr  : — .di     :  t     .1    |  r'  :1     .di    :t    .,1    |s       :—      / 

O  -  chòin  a  rìgh        'si  mo     rìbhinn  donn,  Dh'fhàgnai   fo   mhi-ghean    is   m'inntinn     trom ! 


\  .s   :  1      .di    I  r' 


1  .di     :  t    .,1    I  s  :  d    .d    :  r  ..r    1  f  :  m  ,1.— :s  .,m    |  r       : 

Gur   e      a     bòichead        a     rinn  mo  leònadh,        'S  cha  bhi  mi    beò  gun  mo     rìbhinndonn. 


Is  truagh  an  dràsda  nach  robh  mi  'm  bliàrd 
A  ghleusadh  clàrsach  's  a  sheinneadh  dàn, 

'S  gu  'n  ìnnsinn  buadhan 

Na  maighdinn  uasail, 
]\Iu  bheil  mo  smuaintean  oach  oidhche  's  là. 


Mar  chanach  mòintich  tha  cneas  mo  luaidh, 
Dearg  mar  chaorann  tha  dreach  a  gruaidh, 

A  beus  's  a  nàdur 

Mar  neòinean  màlda, 
No  sobhrag  dh'  fhàsas  fo  sgàil  nam  bruach. 


Is  tric  a  bha  mi  mu  laigh  grèin' 

Le  m'  nìgheanaig  àluinn  fo  sgàil  nan  geug, 

Sinn  ri  siigradh 

Fo'n  bharrach  chubhraidh, 
Ach  's  cianail  tùrsach  mi  'n  diugh  'na  deidh. 


Gur  bòidheach,  dualach  an  cuailean  mìn 

A  th'  air  a'  ghruagaich  a  bhuair  mo  chrìdh', 

Gur  binne  còmhradh 

Na  guth  na  smeòraich  ; 
'S  tha  mise  brònach  o'n  dh'  fhàg  i  mì. 


'N  uair  thig  an  Cèitean  do  ghleann  an  fhraoich, 
Gu  'n  toir  e  fàs  air  gach  blàth-Ius  raoin, 

Is  gheibh  mi  samhladh 

An  sin  do  'm  annsachd, 
An  flùran  greannar  a  dh'  fhàs  cho  caoin. 


'N  uair  chi  mi'n  iarmailt  aig  ciaradh  là, 
Gu'n  iar  mo  shùil-sa  reul-iuil  an  àigh, 

A's  grinne  soiUse, 

'S  a's  caoine  boiUsgeadh, 
Mar  sud  bha  mhaighdean  a  rinn  mo  chràdh. 


Ged  tha  mo  ghrian-sa  a'  triall  fo  sgleò, 
Is  mise  'm  bliadhna  mar  ian  'sa  cheò, 

Togaidh  'n  sgàile 

'S  ni  ise  deàrrsadh, 
'S  gu  'm  faigh  mi  slàinte  gach  là  ri  'm  bheò. 


A  choral  setting  of  this  song  is  given  in  "  A'  Choisir  Chiuil." 
An  English  translation  by  "  Fionn  "  is  given  in  "  Celtic  Garland." 


13 


CUMHA   DO   HUISTEIN   MAC-AOIDH. 

Gleus  G.     Gii  muladach  .  Le  Rob  Donn  . 

\     .    1|    :  S|.,    1|     I    d    :—  .   m    :    r.,  r   |    m    :—  .r    :    d.,   1,   |    d    :—  .r    :   1,.,   d    |    s,     :  — .   / 
Nach  truagh  an        sgeul         a   fhuair   mi   fèin  Mu'n    àm  so'n     dè        o'n  dh'fhalbh  mi  uaibh, 

\     .    1|:S|.,    1|    |d    :  —  .m    :r.,m|r    :  —  .d    :r.,m     |s    :  —  .1    :m.,s      |r    :  —  .|| 

Gu'n  bhuail  an      t-eug  an    t-uasal      treun,       Le   cuartach     gheur,  'sgu'nmharbh      sud  e. 

\      .m      :1.,1    |s    :  —  .     f    :m.,s|    r    :  —  .1,    :d.,     r|m    :  —  .r    :d.,   I||s,     :  —  .  f 
B'ann  de  Mhac  -  Aoidh,  'thaobh  duine  's      mnaoi,        An     gasan     aoidheil     dealbhach  ud ; 


{ 


.    1|      :S|.,1|    |d    :  —  .m    :r.,mir    :  —  .m    :s.,d    |s    :  —  .f    :m.,r     |r    :- 

]\Io  'chreach  !  'ga    ìnns'     gu'ndeachgun   aois  Mac-oighre  tìr      Strath     Hala     -    dail. 


Nacli  cruaidh  an  guth  so  th'aig  an  t-shiagh, 
O'n  deach'  thu  luath's  a  dh'earb  iad  riut ; 
Tha  'ghaoir  cho  coitchionn  aig  daoin'  uaisl', 
Aig  mathaibh,  tuath ,  's  aig  searbhantaibh  ; 
Chan  'eil  o'n  Tòrr  gu  ruig  an  Stòir 
Aon  duine  beò  o'n  dh'fhalbh  thu  uainn, 
A's  urra  còmhradh  mu  na  bhòrd, 
Ach  tùirseach,  brònach,  marbhannach. 

Cha'n  ann  mu  chall  an  codach  fèin 
Tha'u  sluagh  gu  lèir  cho  càsmhorach  ; 
Ach  aon  thoirt  uath',  gun  aon  fhear-fuath, 
'S  an  robh  gach  buaidh  cho  fàsmhorach  : 
A  phears'  gu  lèir,  a  dhreach  's  a  chèill, 
Anns  nach  bu  lèir  dhuinn  fàiUigeadh, 
Mach  o'n  eug  bhi  cur  an  cèill 
Nach  'eil  gach  crè  ach  bàsmhorach. 

Tha  do  chàirdean  fala  's  feòla 

'S  do  luchd-eòlais  cianalach 

Air  son  do  ghearradh  as  an  t-saoghal 

Mu"n  robh  aon  diubh  riaraicht'  dhiot ; 

'S  e  cùis  am  bròin  nach  d'fhàg  thu  beò  dhuinn 

Fear  cho  òg  's  cho  ciallach  riut ; 

Ma  sgrìobhar  cliù  do  bheath'  air  fuaigh, 

Gur  lìonmhoir  buaidh  na  bliadhnachan. 


'S  lìonmhor  cridhe  thuit  a  mhàin 
Mu'n  cuairt,  air  là  do  thìodhlacaidh, 
Bha  'g  earbsadh  cinnteach  ri  do  linn 
Bhi  suidhicht'  an  inntinn  shìor-bheartach. 
Bha  iomadh  ceud  de  t'fhine  fèin 
A'  deanamh  f  eum  mar  iomhaigh  dhiot ; 
Ach  dhearbh  am  beum  so  dhuinn  gu  lèir 
Nach  'eil  fo'n  ghrèin  ach  dìomhanas. 

Cò  an  duine  thug  ort  bàrr 

Am  breith,  am  pàirt,  's  an  ionnsachadh  ! 

No  c6  an  t-aon  a  sheasas  t'àit. 

Dhe'n  th'air  an  cràdh  'g  ad  ionndradhainn  ! 

Gach  beag  is  mòr,  gach  sean  is  òg, 

Le  gul  is  deòir  'g  an  cionnsachadh ; 

Ged  's  tric  le  bròn  bhi  tuisleach  òirnn, 

Cha  tig  an  còrr  le  aon  duin'  dheth. 

Tha  sinn  uil'  an  iomadh  truas, 

Na  bha  mu'n  cuairt  do  theaghlach-sa, 

Bhi  gun  aon  am  measg  an  t-sluaigh 

A  dheanadh  suas  do  chall-sa  dhuinn  : 

Do  thomult  mòr,  do  chomunn  còir, 

Do  chomas  deònach,  gealltanach, 

'Chuir  buiUe  bhròin  's  na  h-uile  pòit, 

'S  a  chuir  gach  ceòl  mu  Bhealltuinn  uainn. 


Copyright — From  "  Songs  and  Poems  by  Rob  Donn  "  (Robert  Mackay),  with  the  kind 
permission  of  the  Editor  of  "  The  Celtic  Motithbj." 

SE   DO   BHAS,   MHR.   MHORCHAIDH 


Key  F. 


Le  Rob  Donn. 


{      .      ml 


m     :  —  :    r|d     :t|     :l||d:  —  :r..r|m    :  —  :m|s     :m     :r|r:  —  :s 

'Se  do     bhàs ,  Mhaighstir  Mhorchaid'h ,  A  rinn  na         h-àitean    so   dhorch-nadh  ; 

Na'm     biodh  a'   Chriosduidheachd    iomlan,  Cha     rach    -    adh        dìochuimhn'    air  t'iomradh. 


li|d     :  —   :r..r|m     :    —     :m|s     :m     :r|r     :  — 

'S  ged     chaidh        dàil   ann   do        mharbhrann,  Labhraidh  balbhachd   ri         cèill. 

t'iomachan-s'      gu    lèir. 


D.C. 


\|m    :    —    :    r  I  d      :     t, 

Ih        dàil   anr 
"No  do         ghniomharan         iomlaid,     Ach     leantadh 

\|d:   —    :m!s     :1     :s        |s      :     —      :     s|m     :    —     :s|s     :1      :s|s     :—     :s 
Gur  e     chràidh  mi    'nam     mhean-mnadh,    'S  do  luchd        gràidh     agus     leanmhainn; 

W\     :_     :tld'      :     t      :     1|1     :—     :di|l      :     —      :     s|m:r:m|l:—    :   — 
Meud  do     shaothrach  mu's   d'fhalbh      thu,      'S  lugh'd  a     luirg  as     do        dhèigh. 

{[ 


d':    —    :t|l      :      s      :      f|m:     —    :m|l  —      :r|r:d:r|m:—    :s 

Bheir         cuid         leasanan  buadhach,  O      bhruaich      fhàs    -   an  -  ta      t'uaghach. 


(1. 


-:l|s      :m      :r|d     :     — 

Nach      d'thug        daiseachan  suarach 


r  I  m 

As 


m|s     :m     :r|r:    —  : 

na     chual  iad  uat        fèin . 


Bha  thu  caomh  ri  fear  feumacli ; 
Bha  thu  saor  ri  fear  reusont' ; 
Bha  thu  aodannach,  geurach, 

Mar  chloich,  ri  eucoireach,  cruaidh. 
Bu  tu'n  tabhairteach  maoineach  ; 
Bu  tu'n  labhairteach  saoithreach ; 
Bu  tu'n  comhairleach  tìomail, 

'S  crìoch  a'  ghaoil  ann  ad  fhuath. 

Tha  e  'na  ladarnas  gàbhaidh 
Bhi  le  h-eagal  ag  àicheadh 
Nach  'eil  stoc  aig  an  Ard-Righ 

Ni  an  àird  na  chaidh  uainn  ; 
Ach  's  fàbhor  Freasdail,  's  is  ioghnadh, 
l*fo'n  nì  a's  faisge  do  mhìorbhuiU, 
Am  beàrn  so  th'againn  a  lìonadh 

Gu  blas  miannach  an  t-sluaigh. 


Bha  do  chuid  air  a  sgaoileadh 
Gu  bhi  cuideachadh  dhaoine ; 
'S  fhad  's  a  bha  thu  's  an  t-saoghal, 

'S  tu  nach  faodadh  bhi  pàidht' ; 
'Chuid  bu  taitnich  'n  an  iomchain, 
Chan  'eil  facal  mu'n  timchioU  ; 
Cha  bhi  ceartas  mu'n  iomradh, 

Ach  le'n  imrich  'nam  bàs  ;• — • 

'S  truagh  am  peanas  a  thoill  sinn 
Thaobh  nan  ciontan  a  rinn  sinn — 
Bhi  sìor  ghearradh  ar  gaibhlean, 

'S  ar  cuid  theaghlaichean  fàs  ; 
Gun  cheann  làidir  gu  'fhaighneachd 
Co  ni'n  àirde  na  chaill  sinn  ; 
Cuid  d'an  cràdh,  là  is  oidhche 

Nach  tig  t'oighre  'na  t'àit'. 

GUR   MULADACH   MI'N   COMHNUIDH. 


Glkus  E  b.      Moderato. 


Le  h'oh  Donn. 

Gacli  seacliduin  cllionih  mi-fhaoilteach, 
Gach  là  a'  deanamh  saothrach, 
'S  gach  oidhche  laidhe  m'aonar 
An  rùm,  rìim,  rùm. 


Sin  'n  uair  labhair  Bàbi — 
Tha  roghainn  dhiubh  a  b'fheàrr  liom 
Na'm  faighinn  sud  gu  m'àilghios 
'S  an  àm,  àm,  àm. 


Di-?athu.irn  bidh  mi  gTuamach, 
'S  Di-dòmhnaich  bidh  mi  smuainteacb, 
'S  air  moch-a-thràth  Di-luain 
Thèid  mi  null,  nuU,  nuU. 


0  athair,  na  biodh  fearg  ort, 
Tha  'n  roghainn  ud  neo-chearbach  ; 
Am  fear  a's  fhaid'  bha  'g  earbsadh, 
Leig  liom,  liom,  liom. 


Ged  ruigeas  mi  gu  h-anmoch, 
'S  ged  fhairich  mi  mo  mheanmainn, 
Cha'n  fhaigh  mi  cainnt  à  Barabra 
Ach  gann,  gann,  gann. 


Mo  bharail  air  do  rimnsachd, 
Is  t'fhanadh  anns  an  aon  stagh, 
Nach  'eil  thu  'g  a  mo  chunntadh 
Ach  gann,  gann,  gann. 


Le  iomadaidh  luchd  mìoruin 
'Cur  bacadh  air  ar  miannaibh, 
'S  'ga  falach-sa  à  m'fhianuis, 
Gu  teann,  teann,  teann. 


Do  dh'innseadh  dhuit  nach  fìor  sud, 
Thoir  dhòmhsa  pears'  an  lìon-anairt, 
Is  gleidh  do  chuid  is  t'ìomhaigh 
Gu  àm,  àm,  àm. 

BATHADH   A'    CHUILEIN. 

Le  DoMHXuLL  MacEacharx. 

Latha  de  na  laithean  's  an  cuilean  's  mi  fèin  an  àird  ar  làn-aighir,  thuit  leabhar  bhàrr  a" 
bhuird  's  mu'n  d'  thug  mise  fainear  ciod  a  thachair,  fhuair  esan  greim  air  an  leabhar  agus 
stròic  e  làn  a  chxaois  de  dhuiUeagan  as.  An  uair  a  thug  mi  uaithe  an  leabhar  's  a  chunnaic 
mi  gu'm  b'  e  am  BiobuU  a  bh'  ann,  ged  a  thuiteadh  cabar-droma  an  tighe  air  muUach 
mo  chinn  cha  b'  urrainn  da  tuiUidh  pairilis  a  chur  orm.  An  uair  a  fhuair  mi  lìith  na  teanga, 
dh"  innis  mi  do'm  sheanamhair  ciod  a  thachair  ;  cha  b'  urrainn  dise  bheag  de  chomhfhurtachd 
a  thoirt  domh,  'san  uair  thainig  mo  sheanair  dhachaidh  's  a  fhuair  e  dhinneir,  chaidh 
innseadh  dha  mu'n  mhi-fhortan  a  thachair.  Chaidh  binn  a'  chuilein  a  thoirt  a  mach  air  ball 
is  b'e  sin,  a  bhàthadh  gun  mhionaid  dàlach  ;  's  air  son  mo  chodach-sa  de'n  ghnothach,  's 
ann  orm  a  thainig  a  bhinn  sin  a  thoirt  gu  buil ;  's  e  sin  ri  radh  's  ann  domh  a  b'  èigin  mo 
chompanach  beag  boidheach  a  chur  gu  bàs.  Thog  mi  leam  e  ann  am  bhroiUeach,  's  mo  chridhe 
'n  ìmpis  sgàineadh,  is  o'n  a  bha'n  t-uisge  a'  sileadh  gu  trom  chomhdaich  mi  e  le  sgiath  mo 
pheiteig  g'a  chumail  tioram.  'Nuair  a  rainig  mi'n  linne  dhubh  's  am  biodh  iad  a  bàthadh  chon 
is  chat,  bha  i  'g  amharc  cho  dorcha,  dhuaichnidh  's  nach  robh  de  chruas-cridhe  agam  na 
leigeadh  dhomh  a  thilgeil  innte.  ThiU  mi  ceum  air  m'  ais  o  bhruaich  na  h-aibhne  's  chaidh 
mi  stigh  fo  phreas  beag  seiUch,  is  chrùbain  mi'n  sin  gus  an  robh  mi  cho  fliuch  's  ged  a 
bhithinn  air  mo  thumadh  's  an  abhainn.  Cia  fhad  a  dh'  fhanainn  mar  sin  na  maireadh  solus 
latha,  chan  fhios  domh  ;  ach  bha  e  nis  a'  fàs  dorcha,  's  an  t-àm  a'  dhithachadh  anns  am 
biodh  taibhsean  ag  èaladh  mu'n  cuairt. 

Bha  bòcaiu,  buidsichean,  sithichean,  's  gach  ni  de'n  t-seors'  air  an  cuala  mi  riamh  iomradh 
a'  tighinn  am  chuimhne  's  mi  làn-chinnteach  nach  b'  fhada  gus  am  biodh  iad  ann  am  shealladh. 
Fliuch  gus  an  craicionn,  air  chrith  leis  an  fhuachd,  's  ach  beag  as  mo  chiall  leis  an  eagal,  leum 
mi  air  mo  bhonn  's  ghabh  nii  roid  chum  bruach  na  h-aibhne  's  thilg  mi'n  dùile  bheag  's  an 
linne.  Thug  e  aon  sgal  as  'nuair  a  thilg  mi  e ;  cha  d'  èisd  mi  tuillidh ;  ghlaodh  is  chaoin 
mi,  's  theich  mi  cho  luath  's  a  bheireadh  mo  chasan  mi. 

An  uair  a  rainig  mi  'n  tigh  chaidh  mi  direach  do'n  chùileig  sheomair  's  an  robh  mi  cadal ; 
thilg  mi  dhiom  m'  aodach  's  leum  mi  do'm  leabaidh.  Chaoin  mi  an  sin  gus  an  robh  mi  a 
call  mo  chlì.  Cha  bu  luaithe  thigeadh  neul  cadail  orm,  na  bha  sgal  dheireannach  a'  chuilein 
a'  tighinn  'nam  chluais,  's  bha  mi's  a  mhionaid  am  làn  fhaireachadh. 

Mhair  an  gnothach  mar  sin  fad  finn  foinneach  na  h-oidhche.  Anns  a'  mhaduiun  bha 
mise  cho  tinn  's  nach  b'  urrainn  domh  mo  cheann  a  thogail  bhàrr  an  adhairt.  Thòisich  mo 
sheanamhair  chaomh  air  mo  dhoctaireachd.  Cha  d'  thuirt  i  facal  mu'n  chuilean,  ach  tha 
mi  làn  chinnteach  gu  robh  fhios  aice  ciod  a  bha  cearr.  Bha  dithis  's  an  tigh  an  latha  sin 
aig  an  robh  ionndrainn  gle  ghoirt.  B'  iad  sin  màthair  agus  companach  a'  chuilein,  's  bha 
iomadh  latha  'na  dhèidh  sin  mu'n  deachaidh  sgal  a'  chreutair  bhig  à  m'  chluais. 


